इन स्थानीय युवकों ने कल बचाव कार्यों में जुटते हुए रात के अंधेरे में करीब 39 लोगों को रस्सियों के सहारे सुरक्षित निकालने के लिए चले संयुक्त अभियान में अहम योगदान दिया था। स्थानीय होने के नाते उन्हें उस क्षेत्र की अच्छी जानकारी थी। हादसे के बाद पूरे समय वहां मौजूद रहीं क्षेत्रीय विधायक और प्रदेश की कैबिनेट मंत्री यशोधरा राजे सिंधिया ने भी इन साहसी युवकों का आभार प्रकट किया है।